О Б Щ И Н С К И   С Ъ В Е Т    П Е Р Н И К

Р Е Ш Е Н И Е  № 111
от 31.01.2024 г.
За разрешение за изработване на проект за Подробен устройствен план – План за регулация и План за застрояване /ПУП – ПР и ПЗ/ на поземлени имоти /ПИ/ 37174.18.23 и ПИ 37174.18.24 по КККР на с. Кладница, община Перник, с цел провеждане на процедура по промяна на предназначението на земеделска земя в земя за неземеделски нужди „За жилищно строителство”
На основание чл.21 ал.1 т.11 и ал.2 от ЗМСМА и съгласно чл.124а, ал.5 от ЗУТ, във връзка с чл.125 от ЗУТ, при условията на чл.16 ал. 3 от ЗУТ
ОБЩИНСКИ СЪВЕТ РЕШИ:
ОДОБРЯВА представеното техническо задание за промяна на предназначението на земеделска земя в земя за неземеделски нужди на поземлен имот /ПИ/ 37174.18.23 и ПИ 37174.18.24 по КККР на с. Кладница, община Перник.
РАЗРЕШАВА изработването на ПРОЕКТ ЗА ПОДРОБЕН УСТРОЙСТВЕН ПЛАН – ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ на поземлен имот /ПИ/ 37174.18.23 и ПИ 37174.18.24 по КККР на с. Кладница, община Перник с цел провеждане на процедура по промяна на предназначението на земеделска земя в земя за неземеделски нужди, при което:
С план за регулация се обособяват общо осем урегулирани поземлени имоти в кв. 34 и кв. 35 по регулационния план на с. Кладница - Делта Хил, община Перник, при условията на чл.16, ал. 3 от ЗУТ.

С план за застрояване се определя зона за свободно застрояване в новообразувания урегулиран поземлен имот с показатели за нискоетажно жилищно застрояване и устройствена зона Жм.
Към проекта да се приложат:

1. Становище на „ЕРМ Запад“ ЕАД за присъединяване към електропреносната мрежа;

2. Становище на „ВиК“ ООД- Перник за присъединяване към ВиК мрежата;

3. Становище от РИОСВ за необходимостта от оценка на въздействие върху околната среда;

4. Удостоверение за поливност, издаден от „Напоителни системи” ЕАД, клон „Струма – Места” гр. Дупница;

5. Акт за категоризиране на земните маси, при промяна на тяхното предназначение, издаден от Областна дирекция „Земеделие” – Перник.
Проектът за ПУП – ПР и ПЗ да се изготви еднофазно във фаза окончателен проект в М 1:1000 върху картова основа от КККР на с. Кладница, община Перник, съвместен с регулационния план на селото, в обхвата на имота. ПУП – ПР и ПЗ да бъде изготвен в цифров вид CAD формат в съответствие с изискванията на ЗУТ.
При изработване на проекта за ПУП – ПР и ПЗ да се спазват изискванията на ЗУТ, Наредба № 7/2003 г. на МРРБ за ПНУТ и Наредба № 8/2001 г. на МРРБ за обема и съдържанието на устройствените планове и Закона за опазване на земеделските земи.
Проектът да се разгледа от Общински експертен съвет гр. Перник и по него да се предложи решение.

Поради следните мотиви: В Община Перник е постъпило заявление с вх. № 23/СЛУ-8124/27.11.2023 г. и вх. № 23/СЛУ-8125/27.11.2023 г. от „БЕЛ КОМЕРС 1“ ЕООД, с адрес: гр. София, ул. Позитано № 136 А за разрешаване изработване на проект за Подробен устройствен план – План за регулация и План за застрояване на поземлени имоти /ПИ/ 37174.18.23 и ПИ 37174.18.24 по КККР на с. Кладница, община Перник с цел провеждане на процедура по промяна на предназначението на земеделска земя в земя за неземеделски нужди. Към заявлението е приложено задание от възложителя за проектиране в съответствие с чл. 125, ал.1 и ал.2 от ЗУТ, с което е обоснована необходимостта от изработване проект за Подробен устройствен план – План за регулация и План за застрояване /ПУП – ПР и ПЗ/. Заданието съдържа информация за съществуващото положение на имота:
1. Поземлен имот /ПИ/ 37174.18.23 и ПИ 37174.18.24 по КККР на с. Кладница, община Перник представляват земеделска земя, четвърта категория, начин на трайно ползване - нива.

2. Поземлени имоти с идентификатори 37174.18.23 и ПИ 37174.18.24 се урегулират при условията на чл.16 от ЗУТ. За осигуряване на транспортен достъп до новообразуваните урегулирани поземлени имоти се проектира улица с ОТ 137 – ОТ 280. Имотите ще бъдат захранени с ток и вода, съгласно становищата на експлоатационните дружества. Отпадните битово-фекални води ще бъдат събирани, съобразно изискванията на ЗООС.

3. Инвестиционните намерения на собственика на поземлени имоти /ПИ/ 37174.18.23 и ПИ 37174.18.24 по КККР на с. Кладница, община Перник са да се създадат градоустройствени условия за изграждане на жилищни сгради в осемте новообразувани урегулирани поземлени имота, поради което се налага необходимостта от промяна на предназначението на имотите от земеделска земя в земя „За жилищно строителство“.

Съгласно Общия устройствен план на Община Перник /ОУПО/, одобрен с Решение № 1016/10.12.2018 г. на Общински съвет Перник, Поземлен имот /ПИ/ 37174.18.23 и ПИ 37174.18.24 по КККР на с. Кладница, община Перник, попадат в Устройствени зони, територии и устройствени режими: Устройствена жилищна зона с преобладаващо застрояване с малка височина, плътност и интензивност.

Решението е прието на заседание на Общинския съвет, проведено на 31.01.2024г., Протокол № 1 т. 54 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. ЗАХАРИЕВ/

